《全虚花十咏 其三 冰花》
清代·敦敏

结凌如缬自玲珑，一种花纹信化工。织萼无劳金帐里，清姿合化玉壶中。

应惭冷艳藏阴室，难把幽芳语夏虫。几叠棱层倍皎洁，不须点缀待春风。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。